|  |  |  |  |  |  |  |
| --- | --- | --- | --- | --- | --- | --- |
| |  | | --- | | IndberetningsvEJLEDNING TIL pensionsstatistik – version 3.1 | | Pr. 31. december 2016 | |  | |  | |  | |  | |

|  |
| --- |
|  |
|  |
|  |
|  |
|  |
| 23. september 2016 |

Vejledningen gennemgår hvilke oplysninger på pensionsområdet, der indberettes til den individbaserede formue- og gældsstatistik. Indberetningen omfatter detaljerede oplysninger om pensionsformuen. Oplysningerne koblet med socioøkonomiske registerdata bliver sammen med de øvrige formue- og gældsdata offentliggjort i aggregeret form – suppleret med forskeradgang til de bagvedliggende individdata. Det skal understreges, at enkeltselskaber hverken kan identificeres i den offentliggjorte statistik eller i forskerdatabasen.

Indberetningen til pensionsstatistikken omfatter en række variable, der gør det muligt at lave en samlet opgørelse af den enkeltes pensionsformue uanset pensionstype og som kan bruges i relevante analyser. I det følgende præsenteres de konkrete indberetningsvariable. Nedenfor er en oversigtstabel over variablene, hvor det fremgår, hvad henholdsvis livsforsikringsselskaber/tværgående pensionskasser, firmapensionskasser, pengeinstitutter, LD samt ATP skal indberette. Derefter forklares hver enkelt variabel og endelig gennemgås et eksempel på indberetningens datastruktur.

Indberetningsvariablene skal ses i sammenhæng med CPS-indberetningssystemet til SKAT, herefter benævnt som skatteindberetningen, hvor selskaber desuden indberetter oplysninger om pensionsindbetaling. Pensionsvariablene skal indberettes separat i individnummer 2252, herefter benævnt som statistikindberetningen.

Det er vigtigt at pointere, at alle variable skal indberettes i individnummer 2252, uanset om pensionsindehaveren indbetaler eller alene modtager pension på opgørelsestidspunktet. For pensionerede personer skal der således indberettes oplysninger om pensionsformuen; det gælder også, hvis kunden er børnepensionist eller ægtefællepensionist. Der skal altså også indberettes for kunder, der i dag ikke indgår i skatteindberetningen, hvilket også gælder kunder med en ikke-fradragsberettiget ordning, præmiefritagede kunder samt kunder med 'livrente uden ret til bonus'. Det er dog vigtigt at bemærke, at der kun skal indberettes egentlig formue og dermed IKKE de forsikringstekniske hensættelser eller risikoelementer. For bl.a. invalidepensionister skal der dermed indberettes depot og reserver relateret til alderspensionen, men ikke til invaliderenten.

ALLE variable refererer til ultimo indkomståret og skal indberettes årligt. Alle beløbsvariable indberettes i danske kroner.

|  |  |  |  |
| --- | --- | --- | --- |
|  | Variabelliste | Tabel 1 |  |
|  | |  |  |  |  |  |  | | --- | --- | --- | --- | --- | --- | |  | Skal indberettes af (Selskabstype): | | | | Udfaldsrum1 | |  | Livsforsikrings-selskab /tværgående  pensionskasse (L) | Firma-pensions-kasse (F) | Penge-institut, LD (P) | ATP (A) | | INDIVID (INDVNR) | X | X | X | X | 2252 | | SE-NUMMER/CVR-NUMMER (OPSENR) | X | X | X | X | 8-cifret tekstvariabel | | CPR-NUMMER (PNR) | X | X | X | X | 10-cifret tekstvariabel | | INDKOMSTÅR (INDKAAR) | X | X | X | X | Numerisk | | SELSKABSTYPE (SSKTYPKOD) | X | X | X | X | Indikator | | PENSIONSTYPE (PENSTYPKOD) | X | X |  |  | Indikator | | TIDLIGSTE PENSIONSALDER (MINPENSALDERANT) | X | X | X | X | Numerisk | | PENSIONSALDER (PENSALDERANT) | X2 |  | X | X | Numerisk | | ADMINISTRATION (ADMINPCT) | X |  |  |  | Numerisk i procent | | RISIKOPRÆMIE (RISIKPCT) | X |  | X | X | Numerisk i procent | | SKATTEKODE (CPSSKATKOD) | X | X | X | X | Indikator | | KONTRAKTNUMMER (KTRAKNR) | X | X | X | X | Numerisk/Tekst | | GENKØB (GENKOEBKOD) | X | X |  |  | Indikator | | PRÆMIEFRITAGELSE (PRAEMFRITAKOD) | X |  |  |  | Indikator | | VALGFRI KATEGORISERINGSVARIABEL 1 (VALFRKAT1KOD) | X | X | X | X | Indikator | | VALGFRI KATEGORISERINGSVARIABEL 2 (VALFRKAT2KOD) | X | X | X | X | Indikator | | PENSIONSDEPOT (PENSDEPOTBLB) | X | X | X |  | Numerisk | | ANDEL I AKKUMULERET VÆRDIREGULERING (ANDAKKRGUBLB) | X2 |  |  | X | Numerisk | | ANDEL I KOLLEKTIVT BONUSPOTENTIALE (ANDKOLBONUSBLB) | X2 |  |  | X | Numerisk | | ANDEL I SÆRLIGE BONUSHENSÆTTELSER (ANDSAEBONUSBLB) | X |  |  |  | Numerisk | | ÅRLIGT PRÆMIEBIDRAG (PRAEMBIDRABLB) | X |  | X3 |  | Numerisk | | ÅRLIG GARANTERET YDELSE (GARANYDELSBLB) | X4 | X |  | X | Numerisk | | RETTEKODE (RETTEKOD) | X | X | X | X | Numerisk | | |  | |
|  | Anm. Variablene i grå er også omfattet af skatteindberetningen.  Hvis et beløbsfelt ikke er krævet, må beløbsfeltet IKKE udfyldes med 0.  Der må ikke indberettes negative beløb.   1. Den endelige individstruktur fremgår af CPS-vejledningen til individnummer 2252 fra SKAT. 2. Skal kun indberettes, hvis pensionstypen er et gennemsnitsrenteprodukt. 3. Skal kun indberettes for kunder med ikke-fradragsberettigede ordninger. 4. Skal kun indberettes, hvis pensionstypen er 'livrente uden ret til bonus'. | |  | |
|  |  | |  | |

# Variabelforklaring

## CPR-nummer

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Pensionskundens danske 10-cifrede CPR-nummer i formatet ddmmååxxxx. Variablen gør det muligt at identificere det enkelte individ og dermed sammenkoble med øvrige registerdata. Variablen er også omfattet af skatteindberetningen.

## SE-nummer eller CVR-nummer

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Den indberetningspligtiges danske 8-cifrede SE-nummer eller CVR-nummer. Variablen gør det muligt at identificere det indberettende institut og dermed foretage interne konsistenstjek med øvrige indberetninger, men vil hverken indgå i den offentliggjorte statistik eller i forskerdatabasen. Variablen er også omfattet af skatteindberetningen.

## Indkomstår

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Angiver indkomståret for indberetningen i formatet åååå. Alle variable opgøres ultimo indkomståret. Variablen er også omfattet af skatteindberetningen.

## Selskabstyper

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Angiver, om det indberettende selskab er et livsforsikringsselskab/tværgående pensionskasse, en firmapensionskasse, et pengeinstitut, LD eller ATP. Variablen udfyldes med henholdsvis et "L" for livsforsikringsselskab/tværgående pensionskasse, "F" for firmapensionskasse, "P" for pengeinstitut og LD eller "A" for ATP.

## Pensionstyper

Indberettes af selskabstype: *Livsforsikringsselskab/tværgående pensionskasse og firmapensionskasse*.

*Livsforsikringsselskab/tværgående pensionskasse*: Pensionstypen angiver, om en pensionsordning hos et livsforsikringsselskab eller en tværgående pensionskasse har markedsrente eller gennemsnitsrente, da det er afgørende for, hvordan pensionen skal opgøres i indberetningen. Variablen udfyldes med "0" for markedsrente, "1" for gennemsnitsrente (det gælder både gennemsnitsrenteprodukter med og uden en juridisk bindende garanti) og "2" for 'livrente uden ret til bonus'.

*Firmapensionskasse*: For firmapensionskasser, hvor der er givet tilsagn om en bestemt ydelse, der alene afhænger af kundens pensionsgivende slutløn og anciennitet i pensionskassen, skal variablen udfyldes med "3".

## Pensionsalder

Indberettes af selskabstype: *Livsforsikringsselskab/tværgående pensionskasse for kunder med gennemsnitsrenteprodukt, pengeinstitut, LD og ATP*.

*Livsforsikringsselskab/tværgående pensionskasse og ATP*: Angiver hvilken pensionsalder, der er antaget i beregningen af livsforsikringshensættelsen for kunder med et gennemsnitsrenteprodukt. Indeholder pensionsordningen flere pensionsaldre, vælger indberetter selv den mest retvisende alder. Hvis der er tale om en pensionist, uanset om det er en alderspensionist, børnepensionist eller ægtefællepensionist, skal pensionsalderen indberettes som "00". Kunder med en pensionsalder over 100 år indberettes som "99". Pensionsalder opgøres i hele tal (evt. oprundet).

*Pengeinstitut og LD*: Angiver den alder, der er kontraktligt aftalt med kunden. Denne alder kan løbende ændres, men kan aldrig være lavere end den tidligste pensionsalder. I tilfælde, hvor der ikke findes en kontraktligt aftalt pensionsalder, så indberettes den tidligste pensionsalder. Hvis der er tale om en pensionist, uanset om det er en alderspensionist, børnepensionist eller ægtefællepensionist, skal pensionsalderen indberettes som "00". Kunder med en pensionsalder over 100 år indberettes som "99". Pensionsalder opgøres i hele tal (evt. oprundet).

## Tidligste pensionsalder

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

*Livsforsikringsselskab/tværgående pensionskasse, firmapensionskasse og ATP:* Angiver minimumsalder for, hvornår en kunde kan disponere over sin pension. Det er også på den baggrund, at firmapensionskasserne udregner deres kunders tegningsgrundlag. Operationelt kan der benyttes den alder, hvor det ikke betragtes som en disposition i utide; det gælder også for pensionister. For denne variabel skal der dermed IKKE indberettes "00" for pensionister. Er der tale om børne- eller ægtefællepensionister, skal denne variabel indberettes som "00". Tidligste pensionsalder opgøres i hele tal (evt. oprundet).

*Pengeinstitut og LD:* Angiver den tidligste pensionsudbetalingsalder, den såkaldte PBL-alder, hvor der betales normal indkomstskat eller normal afgift, det gælder også for pensionister. For denne variabel skal der dermed ikke indberettes "00" for pensionister.Er der tale om børne- eller ægtefællepensionister, skal denne variabel indberettes som "00". Tidligste pensionsalder opgøres i hele tal (evt. oprundet).

## Administrationsomkostninger

Indberettes af selskabstype: *Livsforsikringsselskab/tværgående pensionskasse.*

Angiver selskabets gennemsnitlige administrationsomkostninger i procent med to decimaler, dvs. hvor stor en andel af den faktiske pensionsindbetaling, der går til administration. Omkostningerne skønnes ud fra det gennemsnitlige fradrag i indbetalingen til opsparing over tid for den enkelte forsikring, for selskabets bestand af forsikringer eller efter en anden metode, som selskabet måtte finde mere præcis. Administrationsomkostningerne er kun de omkostninger, der direkte relaterer sig til præmien. Variablen benyttes til at estimere den rene opsparingspræmie. Hvis administrationsomkostningsprocenten overstiger 100 pct., skal der indberettes 100 pct.

## Risikopræmie

Indberettes af selskabstype: *Livsforsikringsselskab/tværgående pensionskasse, pengeinstitut, LD og ATP*.

Angiver selskabets gennemsnitlige risikopræmie i procent med to decimaler, dvs. hvor stor en andel af den faktiske pensionsindbetaling, der går til risikodækning. Præmien skønnes ud fra det gennemsnitlige fradrag i indbetalingen til opsparing over tid for den enkelte forsikring, for selskabets bestand af forsikringer eller efter en anden metode, som selskabet måtte finde mere præcis. Eksempelvis kan selskaberne opgøre risikopræmien som summen af tarifpræmier på risikodækninger over den samlede tarifpræmie. Variablen benyttes til at estimere den rene opsparingspræmie[[1]](#footnote-1). Hvis risikopræmieprocenten overstiger 100 pct., skal der indberettes 100 pct.

## Skattekode

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Angiver udbetalingsform for den indberettede pension, herunder om det er en alderspension, kapitalpension, ratepension, livrente osv. Endvidere indikerer variablen, om der ultimo referenceåret er tale om en privattegnet eller en arbejdsgiveradministreret ordning (som for samme aftale kan variere over tid). Kodeværdierne skal være som fastlagt af SKAT - også når det gælder ordninger, der ikke er fradragsberettiget. Variablen er også omfattet af skatteindberetningen.

## Kontraktnummer

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

*Livsforsikringsselskaber/tværgående pensionskasser, firmapensionskasser og ATP*: Angiver kontraktnummer. En forsikringstager kan have flere kontrakter, og under hver kontrakt kan der være flere pensionstyper (fx gennemsnitsrente- eller markedsrenteprodukt) og skattekoder. 'Kontrakt' supplerer og kan være sammenfaldende med variablen 'police/kontonummer', der i dag er omfattet af skatteindberetningen.

*Pengeinstitut og LD*: Kontrakten svarer til kontonummer. En pensionskunde i et pengeinstitut kan have flere kontrakter, og for hver kontrakt indberettes én skattekode.

## Genkøbsret

Indberettes af selskabstype: *Livsforsikringsselskab/tværgående pensionskasse og firmapensionskasse*.

Angiver, om der er genkøbsret på en pension, dvs. om kunden kan få udbetalt sin pension før tid. Variablen udfyldes med "0" for ikke genkøbsret og "1" for genkøbsret. Er der særlige betingelser knyttet til genkøb, kan der indberettes 'ikke genkøbsret'.

## Præmiefritagelse

Indberettes af selskabstype: *Livsforsikringsselskab/tværgående pensionskasse*.

Angiver, om en kunde er præmiefritaget og i givet fald, hvordan selskabet indbetaler på kundens vegne. Variablen udfyldes med "0" for ikke-præmiefritagede kunder, "1" for præmiefritagede kunder, hvor selskabet foretager løbende indbetalinger på kundens vegne (indbetalingen indberettes her under "Helårlig præmiebidrag") og "2" for præmiefritagede kunder, hvor selskabet har foretaget én samlet hensættelse på kunden.

## Valgfri kategoriseringsvariabel 1 og 2

Indberettes af selskabstype: *Valgfrit felt.*

Det enkelte selskab kan tilknytte to valgfrie kategoriseringsvariable til deres indberettede data, som udelukkende vil være til eget brug i relation til returstatistik. Kategoriseringsvariablene er tocifrede, så der kan modtages returstatistik i to varianter:

* Fordelt på alle unikke værdier af variablene
* Fordelt på 1. ciffer i variablene (00-09, 10-19, 20-29,…)

Formålet er at sikre fleksibilitet i situationer, hvor der er tilstrækkeligt mange individer i nogle, men ikke alle kategorier på det højest mulige detaljeringsniveau. Selskaberne opfordres til at sikre tilstrækkelig relevant populationsopdeling i første ciffer, såfremt de tocifrede variable bevirker, at fortrolighedskriteriet overskrides, når returstatistikken produceres. For korrekt brug i forbindelse med returstatistikken, er det vigtigt, at der for hver kategoriseringsvariabel kun indberettes én værdi pr. kunde. Dette er fordi, returstatistikken aggregerer på kundeniveau.

## Pensionsdepot

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut og LD*.

*Livsforsikringsselskab/tværgående pensionskasse*: Angiver den enkelte kundes pensionsdepot i danske kroner på skattekode- og kontraktniveau ultimo referenceåret ekskl. PAL-skat. Depotet skal indberettes uanset pensionstype. Depotet betegnes også som de retrospektive hensættelser i regnskabsbekendtgørelsen og defineres helt præcist som indbetalte præmier med fradrag af udbetalte ydelser, betaling for omkostninger, regulering for risiko og med tillæg af tilskrevet rente mv. på den enkeltes forsikring. Depotet skal så vidt muligt opgøres eksklusiv risikodækning.

*Firmapensionskasse*: Firmapensionskasser kan vælge enten at indberette hensættelsesgrundlaget eller tegningsgrundlaget (svarende til den udtrædelsesgodtgørelse, en kunde vil modtage i tilfælde af, at denne skulle skifte selskab; her kan både benyttes en prospektiv og en retrospektiv opgørelse). Pensionsdepotet skal angives ekskl. PAL-skat.

*Pengeinstitut og LD*: Pensionsdepotet svarer til ordningens værdi for den pågældende kontrakt ultimo året ekskl. PAL-skat. Ved opgørelsen anvendes samme principper, som bruges ved opgørelse af værdierne til PAL-beskatningen.

## Andel i akkumuleret værdiregulering

Indberettes af selskabstype: *Livsforsikringsselskab/tværgående pensionskasse for kunder med gennemsnitsrenteprodukt og ATP.*

Fastsættes på pensionstype- og kontraktniveau men IKKE på skattekodeniveau og indberettes kun for gennemsnitsrenteprodukter. Ligger der således både markedsrente- og gennemsnitsrenteprodukter på samme kontraktnummer, angives beløbet for akkumuleret værdiregulering kun for gennemsnitsrenteprodukterne.

*Livsforsikringsselskab/tværgående pensionskasse*: Angiver den enkelte pensionskundes beregnede andel af selskabets akkumulerede værdiregulering i danske kroner ultimo referenceåret fordelt efter selskabets kontributionsmæssige regler, som de er anmeldt til Finanstilsynet. Ved præmiefritagelse skal andelen opgøres inklusive hensættelser til fremtidige præmier - det gælder også, hvis selskabet benytter "tekniske hensættelser" ved siden af depotet - hvis ikke selskabet bliver ved at indberette indbetalinger på vegne af den præmiefritagende kunde. Der skal dog ikke indberettes hensættelser til faktisk invalidepension.

*ATP*: ATP benytter en til formålet fastlagt fordelingsmodel til individualisering af livsforsikringshensættelserne. Det skal bemærkes, at ATP ikke har depoter. Hensættelserne i ATP er udtryk for markedsværdien til et givet tidspunkt af de samlede forpligtelser. Hensættelsen ændrer sig således dagligt med ændringer i renteniveauet. Fordeles hensættelsen på individer, kan den enkeltes andel ikke betragtes som likvide midler, og der er som bekendt ingen genkøbsret i ATP.

## Andel i kollektivt bonuspotentiale

Indberettes af selskabstype: *Livsforsikringsselskab/tværgående pensionskasse for kunder med gennemsnitsrenteprodukt og ATP.*

Fastsættes på pensionstype- og kontraktniveau men IKKE på skattekodeniveau og indberettes kun for gennemsnitsrenteprodukter. Ligger der således både markedsrente- og gennemsnitsrenteprodukter på samme kontraktnummer, angives beløbet for kollektivt bonuspotentiale kun for gennemsnitsrenteprodukterne.

*Livsforsikringsselskab/tværgående pensionskasse*: Angiver den enkelte pensionskundes beregnede andel af selskabets kollektive bonuspotentiale i danske kroner ultimo referenceåret fordelt efter selskabets kontributionsmæssige regler, som de er anmeldt til Finanstilsynet, fx i bonusregulativet. Det kan fx være en fordeling inden for rentegrupper, der afspejler det individuelle depots størrelse. Det indberettende selskab skal redegøre for beregningsmetoden - dette skal gøres direkte til Nationalbanken og Danmarks Statistik.

*ATP*: ATP benytter en til formålet fastlagt fordelingsmodel til individualisering af det kollektive bonuspotentiale. Det skal bemærkes, at ATP’s bonuspotentiale er kollektivt og dermed i sin natur ufordelt. Fordeles bonuspotentialet på individer, kan den enkeltes andel på ingen måde betragtes som tilhørende den enkelte eller som likvide midler.

## Andel i særlige bonushensættelser

Indberettes af selskabstype: *Livsforsikringsselskab/tværgående pensionskasse.*

Fastsættes på pensionstype- og kontraktniveau men IKKE på skattekodeniveau og indberettes for både markedsrente- og gennemsnitsrenteprodukter. Ligger der således både markedsrente- og gennemsnitsrenteprodukter på samme kontraktnummer, angives særlige bonushensættelser for den eller de relevante pensionstyper, *jf. tabel 2b*.

Angiver den enkelte pensionskundes faktiske eller teoretiske andel i de særlige bonushensættelser i danske kroner ultimo referenceåret. Modellen til denne fordeling må gerne tage hensyn til, at kunder nær pensionsalderen har mindre mulighed for at få andel i disse hensættelser end kunder, der er langt fra pensionsalderen.

## Årligt præmiebidrag

Indberettes af selskabstype: *Livsforsikringsselskab/tværgående pensionskasse, pengeinstitut og LD (for pengeinstitutter gælder det for kunder med ikke-fradragsberettigede ordninger)*.

*Livsforsikringsselskab/tværgående pensionskasse*: Angiver den helårlige præmie/bestandspræmie i danske kroner, også selv om pensionskunden ikke har været forsikringstager hos det pågældende selskab i et år. Er det faktiske præmiebidrag retvisende for det årlige bidragsniveau, angives det i dette felt (uanset om ordningen er fradragsberettiget eller ej). Er det faktiske præmiebidrag derimod ikke retvisende for det årlige bidragsniveau, indberettes det helårlige præmiebidrag i stedet. I tilfælde af præmiefritagelse, hvor selskabet løbende indbetaler på kundens vegne, indberettes denne indbetaling her. For præmiefritagede kunder, hvor selskabet foretager løbende indbetalinger til pension på kundens vegne, indberettes denne under 'årligt præmiebidrag'. Foretager selskabet én samlet hensættelse, indberettes ingen indbetaling.

*Pengeinstitut og LD*: For pengeinstitutter og LD skal der kun indberettes for kunder med ikke fradragsberettigede ordninger (som ikke er omfattet af skatteindberetningen), svarende til det faktiske præmiebidrag i danske kroner.

## Årlig garanterede ydelse

Indberettes af selskabstype: *Livsforsikringsselskab/tværgående pensionskasse for kunder med 'livrente uden ret til bonus', firmapensionskasse og ATP*.

*Livsforsikringsselskab/tværgående pensionskasse*: Angiver den årlige garanterede ydelse for kunder med 'livrente uden ret til bonus'.

*Firmapensionskasse*: Angiver den pensionsydelse, en kunde i en firmapensionskasse er berettiget til. Den er udregnet på baggrund af kundens pensionsanciennitet og pensionsgivende basisløn (i det år indberetningen foretages).

*ATP*: For ATP svarer det til pensionsrettigheden.

## Rettekode

Indberettes af selskabstype: *Livsforsikringsselskab/tværgående pensionskasse, firmapensionskasse, pengeinstitut, LD og ATP*.

Variablen udfyldes altid med "0", da alle indberetninger, også genindberetninger, betragtes som ordinære indberetninger.

# Datastruktur

Indberetningsvariablene skal ses i sammenhæng med den ordinære CPS-indberetning til SKAT. Indberetningen skal dog ske i det særskilte individnummer 2252. Indberetterne skal således indberette skatte- og statistikoplysninger adskilt. I tabel 2a og 2b er datastrukturen for henholdsvis skatte- og statistikindberetningen eksemplificeret.

Tabel 2a giver et eksempel på strukturen i nuværende skatteindberetning. Variable, der overlapper med statistikindberetningen er markeret med grå.

Tabel 2b viser strukturen i statistikindberetningen. Her er de nye indberetningsvariable markeret med grå. Tabellen viser, hvordan en kunde kan have flere forskellige kontrakter hos et pensionsselskab, hvorunder der kan være forskellige pensionsordninger og dermed forskellige skattekoder.

Har en kunde én eller flere gennemsnitsrenteprodukter under en og samme kontrakt, vil den akkumulerede værdiregulering, andel i kollektivt bonuspotentiale og andel i særlige bonushensættelser fremgå for hver skattekodelinje, da disse variable ikke skal/kan opsplittes på skattekodeniveau.

Har en kunde både gennemsnitsrente- og markedsrenteprodukter under en og samme kontrakt, vil den akkumulerede værdiregulering og andel i kollektivt bonuspotentiale alene fremgå for hver skattekodelinje for gennemsnitsrenteprodukterne. Andel i særlige bonushensættelser skal derimod fremgå for hver skattekodelinje for både gennemsnitsrente- og markedsrenteprodukter, hvis andel i særlige bonushensættelser vedrører både gennemsnitsrente- og markedsrenteprodukter. Vedrører andel i særlige bonushensættelser derimod kun den ene pensionstype, vil andel i særlige bonushensættelser kun fremgå på hver skattekodelinje relateret til denne pensionstype. Fælles for ovenstående er, at den akkumulerede værdiregulering, andel i kollektivt bonuspotentiale og andel i særlige bonushensættelser alle fastsættes pr. pensionstype pr. kontrakt men ikke på skattekodeniveau, *jf. i øvrigt tabel 2b*.

|  |  |  |  |
| --- | --- | --- | --- |
|  | Datastruktur - skatteindberetning | Tabel 2a |  |
|  | |  |  |  |  |  |  |  |  |  | | --- | --- | --- | --- | --- | --- | --- | --- | --- | | INDKÅR | OPSENR | CPRNR | RETTEKODE | POLICEKONTONR | SKATTEKODE | EJERSTATUSKODE | PRÆMIEBIDRAGBLB | FRADRAGSKODER | | 2012 | 13594376 | 1210861716 | 0 | 178392 | 1 | *0* | *12.365* | *.* | | 2012 | 13594376 | 1210861716 | 0 | 178392 | 3 | *0* | *6.324* | *.* | | 2012 | 13594376 | 1703492837 | 0 | 891635 | 1 | *0* | *0* | *.* | | 2012 | 13594376 | 1703492837 | 0 | 423472 | 1 | *0* | *35.000* | *.* | | 2012 | 13594376 | 1703492837 | 0 | 423472 | 2 | *0* | *15.000* | *.* | | 2012 | 24256146 | 1408759346 | 0 | 927364 | 2 | *0* | *50.000* | *.* | | 2012 | 24256146 | 1510716743 | 0 | 924653 | 1 | *0* | *45.938* | *.* | | 2012 | 24256146 | 2608469736 | 0 | 534762 | 2 | *0* | *0* | *.* | | 2012 | 13522197 | 1509765643 | 0 | 293746 | 3 | *0* | *20.000* | *:* | | 2012 | 71967611 | 1807682465 | 0 | 234764 | 1 | *0* | *50.000* | *1* | | |  |
|  | Anm.: Opgørelsen er baseret på tilfældigt genereret data.  Variable i mørkegrå skal genindberettes i statistikindberetningen. | |  |
|  |  | |  |

|  |  |  |  |
| --- | --- | --- | --- |
|  | Datastruktur - statistikindberetning | Tabel 2b |  |
|  | |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | *INDKÅR* | *OPSENR* | *RETTEKODE* | KONTRAKTNR | *SKATTEKODE* | SELSKABSTYPEKODE | PENSIONSTYPEKODE | PENSIONSALDER | MINPENSALDER | ADMINPCT | RISIKPCT | GENKØBSKODE | PRÆMIEFRITAGKODE | PENSDEPOTBLB | PRÆMIEBIDRAGBLB | AKKUMREGULBLB | KOLLEBONUSBLB | SÆRLIGBONUSBLB | GARANYDELSEBLB | | *2012* | *13594376* | *0* | 178392 | *1* | L | 0 | . | 62 | 1,5 | 2,35 | 0 | 0 | 45.726 | 24.730 | . | . | . | . | | *2012* | *13594376* | *0* | 178392 | *3* | L | 0 | . | 62 | 1,5 | 2,35 | 0 | 0 | 24.635 | 12.648 | . | . | . | . | | *2012* | *13594376* | *0* | 891635 | *1* | L | 1 | 65 | 62 | 1,5 | 2,35 | 1 | 0 | 3.983.645 | 0 | 1.371.329 | 8.255 | 4.035 | . | | *2012* | *13594376* | *0* | 423472 | *1* | L | 1 | 65 | 62 | 1,5 | 2,35 | 0 | 0 | 457.968 | 35.000 | 322.321 | 24.025 | 15.640 | . | | *2012* | *13594376* | *0* | 423472 | *2* | L | 1 | 65 | 62 | 1,5 | 2,35 | 0 | 0 | 234.847 | 15.000 | 322.321 | 24.025 | 15.640 | . | | *2012* | *24256146* | *0* | 927364 | *2* | L | 0 | . | 60 | 1,6 | 3,11 | 0 | 0 | 1.782.635 | 50.000 | . | . | . | . | | *2012* | *24256146* | *0* | 924653 | *1* | L | 1 | 65 | 60 | 1,6 | 3,11 | 0 | 1 | 2.836.785 | 45.938 | 1.273.546 | 3.255 | 12.342 | . | | *2012* | *24256146* | *0* | 534762 | *2* | L | 0 | . | 60 | 1,6 | 3,11 | 0 | 0 | 6.036.533 | 0 | . | . | . | . | | *2012* | *49823012* | *0* | 469852 | *1* | L | 0 |  | 62 | 1,4 | 4,21 | 0 | 0 | 87.125 | 8.200 | . | . | 11.547 | . | | *2012* | *49823012* | *0* | 469852 | *1* | L | 1 | 65 | 62 | 1,4 | 4,21 | 0 | 0 | 365.498 | 6.984 | 24.015 | 36.521 | 9.561 | . | | *2012* | *49823012* | *0* | 469852 | *1* | L | 1 | 65 | 62 | 2,0 | 3,65 | 0 | 0 | 1.056.138 | 15.469 | 24.015 | 36.521 | 9.561 | . | | *2012* | *13522197* | *0* | 293746 | *3* | P | . | 65 | 60 | . | 1,3 | . | . | 986.352 | 30.000 | . | . | . | . | | *2012* | *71967611* | *0* | 234764 | *1* | F | 2 | . | 60 | . | . | 0 | . | 1.253.632 | . | . | . | . | 650.432 | | |  |
|  | Anm.: Opgørelsen er baseret på tilfældigt genereret data.  Kursiverede/lysegrå variable er allerede omfattet af skatteindberetningen, men skal genindberettes i statistikindberetningen.  I indberetningen skal der hverken være tusindtalsseparator eller kommaer. Dermed skal et kronebeløb på 35.000 indberettes som 35000 og en procentsats på 2% som 00200. | |  |
|  |  | |  |

1. Risikopræmien vil variere over tid, da den er afhængig af den enkelte pensionskundes alder. Et øjebliksbillede af risikopræmien vil derfor ikke nødvendigvis være retvisende ved langsigtede fremskrivninger af formuen. I stedet kan procentsatserne for administrationsomkostninger og risikopræmier derfor skønnes ud fra gennemsnit over tid for den enkelte pension eller for selskabets samlede bestand af pensioner. Selskabet kan også vælge at indberette individspecifikke og/eller skattekodespecifikke omkostningsprocenter. [↑](#footnote-ref-1)